שוצהונד

שוצהונד (בגרמנית: Schutzhund, מילולית: כלב הגנה) הוא תהליך אילוף כלבים שמשמש להכשרתם להגנה ועבודה משלהי המאה ה-20. בנוסף, שימש כמבדק התאמה לכלבים והתפתח בהמשך כהליך אילוף להכשרת הכלב לעבודה משטרתית וביטחונית כמו חיפוש ואיתור סמים, איתור חומרי נפץ, גילוי חשודים ושמירה על חומרים ומתקנים סודיים.

 היסטוריה ומקורות השוצהונד 
המבחן החל כסלקציה גידולית לכלב רועים גרמני בשנת 1909, כמבחן גידולי לכלבי שירות. במבחן נבדקו תכונות אופי שונות בשילוב יכולת אימון וביצוע של הכלב וורסטילי (שניתן לאמנו למספר תחומים) ונוהגו.

באמצע שנות השלושים, התפתח השוצהונד לכדי ספורט ותחרות כלבים, תחרות שהתבססה על הבנת הפקודות השונות וביצוע משימות, רמת הצייתנות והמשמעת של הכלב. פעם בשנה נערכת תחרות שוצהונד עולמית, המזכה את הבעלים והכלב באליפות העולם. במלחמת העולם השנייה נעזרו הגרמנים בכלבים שאומנו בשיטה זו לשמירה על הסדר במחנות ריכוז ולאיתור יהודים.

ברבות השנים הפך מבחן הגידול לספורט ממש בעל חוקים, תקנים, אליפויות וכל מה שמשתמע מכל ספורט באשר הוא. המבחן חולק תמיד לשלוש קטגוריות: גישוש, משמעת, והגנה. וברבות השנים זכה לשינויים ועדכונים בהתאם לרוח התקופה. ומדי פעם גם שינה את שמו. השם הראשוני היה שוצהונד (בגרמנית, כלב הגנה), אך לאחר מכן הפך ל-VGP, ואחר כך ל-IPO וכיום נקרא IGP. השינויים (והשמות המשתנים) נקבעו על ידי הוועדה העולמית המורכבת מנבחרים ממדינות שונות. כלבים אשר עברו מבחן זה, הוכיחו כי הם ניתנים לאימון ברמה גבוהה, בעלי יצר טוב, טמפרמנט טוב, ולכן רצויים כהורים עתידיים לגזע. ברבות השנים אימצו גם גזעי עבודה אחרים את המבחן כמבחן גידול.

 תקני השוצהונד 
עד שנת 2006 התקיימו שני תקנים לבדיקת כשירותו של הכלב לעבודות השונות: מבחן השוצהונד ומבחן ה-IPO. מאז אוחדו שני המבדקים הללו לכדי מבדק אחד הנקרא VPG, השם דגש אודות הצורך עליו הכלב יענה בעת ביצוע המשימה.

 מבחנים ותרגילי השוצהואנד 

 גישוש 
במבחן הגישוש על הכלב להפגין יכולת ריכוז מוחלטת ויכולת עבודה עצמאית, במהלך מבחן זה מפוזרים לאורך המסלול חפצים המדיפים ריח אנושי או עקבות אנושיים, על הכלב לאתר את בעל העקבות או החפצים ללא עזרתו של המאלף ("הנוהג" בשפת האילוף).

בחלק הגישוש נדרש הכלב לעקוב אחר מסלול ריח ולזהות חפצים אשר הושארו במקום על ידי מניח העקבות. ברמה 3, הגבוהה ביותר מדובר במסלול בן 600 צעד לפחות אשר הונח לפחות שעה קודם למבחן. המסלול מונח על ידי אדם זר וכולל 5 צלעות ושלושה חפצים. הכלב צריך להוביל את נוהגו במרחק של 10 מטר ממנו (עם או בלי רצועה), לגשש באינטנסיביות אחר קו הריח ולסמן את החפצים.

  משמעת 
תרגיל המשמעת מתבצע תוך הדמיה של מצב אמת בו מושמעות לכלב סדרה של פקודות ללא הרצועה. בעת בדיקת הזוג הראשון, מתחבא בעלי הכלב ועל כלבו להישאר בתנוחת ארצה (שכיבה) סטאטית ולא לזוז עד לקבלת פקודה מבעליו, בעוד הזוג השני, מבצע את סדרת התרגילים - בין הפקודות ישנן פקודות לתרגילים סטאטיים ודינמיים כמו: ארצה, שב, בוא, עמוד ופקודות להבאת חפצים. (הבאת החפצים בתחרויות שוצהונד מקיימות בתוכן תרגיל קפיצה מעל משוכת עץ). התרגיל המסיים בתרגילי המשמעת הוא תרגיל הקדימה, כאשר בו נשלח הכלב לרוץ קדימה למרחק של כארבעים מטרים ובסיומו מוכרזת פקודת ארצה. תרגיל זה מצריך יכולת ריכוז ומיקוד רבה.

חלק המשמעת כולל תשעה תרגילים ברמה 3 הגבוהה: (רגלי ללא רצועה, שב תוך כדי הליכה, ארצה תוך כדי ריצה ואז קריאה לאלי, עמוד תוך כדי ריצה ואז קריאה לאלי, הבאת משקולת של 2 קג במישור, הבאת משקולת של 650 גרם מעל משוכה של מטר, הבאת משקולת של 650 גרם מעל משולש בגובה מ-180 סמ. שליחה קדימה והשכבה לארצה, ארצה ארוך תחת הסחות) בתרגילים האלה הכלב צריך להפגין דיוק, רצון לעשיה, ותנועה משוחררת ורגועה.

 ההגנה 
מבחן הבודק את נאמנותו של הכלב כלפי בעליו ויכולת זיהוי ושמיעת פקודות במצבי סכנה. במהלך תרגולי ההגנה, נבדק אופיו של הכלב ויכולת השליטה של הבעלים גם יחד. המשימה בתרגיל ההגנה היא למצוא אובייקט (המדמה פושע, חשוד או גורם מסוכן) ולסמנו בנביחה בלבד. בהמשך, מבוצע תרגיל כפול של מרדף ועצירה – כאשר הפושע מתחיל לברוח, הכלב נדרש להתחיל במרדף אחריו ולהפסיק את המרדף בהישמע פקודת הבעלים.

חלק ההגנה כולל 8 תרגילים ברמה 3: (סריקת 6 מחסות, מציאה וריתוק העוזר, מניעת בריחה, הגנה מתקיפה, ליווי מאחור, הגנה מתקיפה, עצירת תקיפה פרונטלית, הגנה מתקיפה) 3 מהתרגילים האלו הנם תרגילי משמעת ללא נשיכה כלל. הכלב צריך להראות ביטחון עצמי גבוה וחוסר היסוס בכל תרגילי הנשיכה, ועם זאת שליטה מוחלטת של הנוהג בו. חלק זה הוא החלק הנחשב ביותר בספורט. הנשיכה נעשית רק על שרוול מגן אשר אותו הכלב מאומן לנשוך.

תרגיל מסכם
תרגיל האומץ הוא תרגיל תקיפה פיזי בו מוטל על הכלב לתקוף את האובייקט כשהוא רץ לקראת הכלב או לקראת בעליו ממרחק של כמה עשרות מטרים.

 ארגוני הדרכה 
קיימים ארגוני הדרכה מקצועיים להדרכת שוצהונד, הדרכת מאלפים, אילוף שוצהונד ותחרויות שוצהונד.

בעולם:
"DVGAMERICA" - מרכז ההדרכה האמריקאי המוביל והגדול ביותר בארצות הברית והוותיק ביותר בעולם,
 "German sheperd schutzhund club of Canada" - בית הספר לאילוף רועים גרמניים בקנדה

בישראל:
"מרכז כלבני עמוס שיבולי" לאילוף שוצהונד והכשרת מאלפי שוצהונד, הוותיק ביותר בארץ.

ארגוני הדרכה מכשירים כלבי עבודה והגנה ומאמנים כלבים לתחרויות שוצהונד, התחרויות מתקיימות בכל שנה במקום אחר בעולם. במקרים רבים דווקא בעונת החורף, גם במהלך גשמים שוטפים ורוחות עזות התקיימו תחרויות השוצהונד כסדרן, כמו התחרות שנערכה בגבעת עדה בינואר 2012.

בישראל
בישראל הספורט קיים מראשית שנות ה-80. בתחילת שנות ה-90 ייצג הספורטאי הראשון את ישראל באליפות העולם (אבי כהן וכלבו פלורי) ומאז התקיים ייצוג לסירוגין של 1–5 מתחרים באליפויות. ב-2009 זכתה שרון רונן עם כלבה "סאם" באליפות העולם בתחרות הגדולה ביותר שנערכה אי פעם בספורט זה. התחרות התקיימה בקרפלד שבגרמניה. שרון ניצחה 166 מתחרים מ62 מדינות שונות והייתה בזאת גם לאשה הראשונה שניצחה בספורט. ב-2010 זכו הצמד שרון וסאם במקום השני באליפות העולם שהתקיימה בסביליה ספרד וב-2011 זכתה במקום השלישי באליפות העולם שהתקיימה בריינה שבגרמניה.

מאז העליות על הפודיום זכה הספורט לעדנה בישראל, ממועדון בודד שהיה בשנות ה-80, צמחו 5 מועדונים גדולים למדי ועוד תתי מועדונים קטנים. עקב כניסתם של סוגי ספורט כלבני נוספים לישראל "איבד" ספורט הIGP מתחרים לטובת סוגי ספורט אחרים.

ראו גם
 כלב חיפוש והצלה

 לקריאה נוספת 
 Ressi Gerritsen,Ruud Haak, K9 Schutzhund Training: A Manual for IPO Training through Positive Reinforcement (K9 Professional Training Series), שם Brush, 2014
Susan Barwig, Schutzhund: Theory and Training Methods, Howell Book House, 1991
Dietmar, Schutzhund Top Working Dogs, Training Manual, TWD,2012
 Sheila Booth, Gottfried Dildei, Schutzhund Obedience : Training in Drive, podium publications, 1992
 Ivan Balabanov, Advanced Schutzhund, Howel book house, 1999
 Helmut raiser, Der Schutzhund (The Protection Dog): The Training of Working Dogs in Protection Work, Armin wikler publishing, 1979
Peter Scherk, Florian Knable, Successful Together - The Journey to masterful obedience, Sunatoria, 2015

 קישורים חיצוניים 

 סרטון הדגמה לשיטת השוצהונד, באתר (יוטיוב)
 ארגון השוצהונד האמריקאי, באתר (dvgamerica)
 ארגון השוצהונד הקנדי, באתר (gsscc)
 , באתר (Federation cynologique internationale)
 , באתר (https://www.working-dog.com/)
 , באתר (frederictonipoclub)
 , באתר (Schutzhund-Training.com | IPO-Training.com | IGP-training.com)
 , באתר (youtube.com)
 , באתר (youtube.com)

 הערות שוליים 

קטגוריה:אילוף כלבים
קטגוריה:ספורט כלבים